CELEX: 62020CN0176
Language: et
Date: 2020-04-07 00:00:00
Title: Kohtuasi C-176/20: Eelotsusetaotlus, mille on esitanud Curtea de Apel Alba Iulia (Rumeenia) 7. aprillil 2020 – SC Avio Lucos SRL versus Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central

7.9.2020   
            
            
               ET
            
            
               Euroopa Liidu Teataja
            
            
               C 297/20
            
         
      Eelotsusetaotlus, mille on esitanud Curtea de Apel Alba Iulia (Rumeenia) 7. aprillil 2020 – SC Avio Lucos SRL versus Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central
      (Kohtuasi C-176/20)
      (2020/C 297/27)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Alba Iulia
      
         Põhikohtuasja pooled
      
      
         Apellant: SC Avio Lucos SRL
      
         Vastustajad: Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central
      
         Eelotsuse küsimused
      
      
                  1.
               
               
                  Kas 17. detsembri 2013. aasta määrusega (EL) nr 1307, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (1), on vastuolus riigisisesed õigusnormid, milles on sätestatud, et minimaalne tegevus põllumajandusmaal, mis on looduslikult karjatamiseks või harimiseks sobilikus seisukorras, seisneb põllumajanduses kasutatavate loomade karjatamises?
               
            
                  2.
               
               
                  Kas juhul, kui esimeses küsimuses kirjeldatud riigisisesed õigusnormid ei ole eespool viidatud [Euroopa Liidu] õigusnormidega vastuolus, võib vastavalt 17. detsembri 2013. aasta määruse (EL) nr 1307 artikli 4 lõike 1 punkte a ja c ning artikli 9 lõiget 1 tõlgendada nii, et „aktiivseks põllumajandustootjaks“ võib pidada juriidilist isikut, kes on sõlminud kontsessioonilepingu niisugustel asjaoludel nagu põhikohtuasjas ning kellel on loomad füüsiliste isikutega sõlmitud kasutusse andmise lepingute alusel, millega kasutusse andjad usaldavad kasutusse võtjatele tasuta loomad, kelle omanikud nad on, karjatamiseks kasutusse võtjate käsutusse antud karjamaadel ja kokkulepitud ajavahemikeks?
               
            
                  3.
               
               
                  Kas 17. detsembri 2013. aasta määruse (EL) nr 1306 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (2), artiklit 60 tuleb tõlgendada nii, et kunstlike tingimuste all mõeldakse ka põhikohtuasjas käsitlevate kontsessioonilepingu ja teatavate kasutusse andmise lepingute juhtumit?
               
            
         (1)  ELT 2013, L 347, lk 608.
      
         (2)  ELT 2013, L 347, lk 549.